Au picat platformele Facebook și Instagram. Utilizatorii nu se mai pot conecta
Facebook și Instagram nu sunt momentan disponibile.
Platformele de social media Facebook și Instagram au picat în urmă cu câteva momente.
CITEȘTE ȘI: Peste 1.000 de pacienți cu infecții respiratorii acute severe, în Timiș. Un deces cauzat de COVID-19
Nici un utilizator din țara noastră nu își mai poate accesa conturile. Deocamdată nu se cunosc mai multe informații, potrivit downdetector.com, citat de antena3.ro.
Utilizatorii celor două rețele de socializare au fost scoși de pe conturile lor. Unii dintre ei au intrat în panică, crezând că li s-au spart conturile, însă, de fapt, platformele sunt cele care nu funcționează.
Peste 500.000 de raportări au fost realizate pe platforma downdetector.com de la ora României 17.20.
75% dintre raportări sunt legate de imposibilitatea de a se mai loga, fiind anunţaţi că parola nu este cea corectă.
17% nu pot accesa deloc aplicaţia, iar 8% nu pot intra pe site-ul Facebook.
Problemele sunt atât în Europa, cât şi peste Ocean, în SUA şi Canada.